ไทยติด “โควิด” 3 ราย กลับจากอินเดีย ป่วยสะสม 3,151 คน ในปท.เป็นศูนย์ ต่อเนื่อง 28 วัน!
"นพ.ทวีศิลป์" โฆษก ศบค. เผยคนไทยกลับจากอินเดีย ติด “โควิด” 3 ราย ดันยอดป่วยสะสม 3,151 คน ผู้ติดเชื้อในประเทศยังเป็นศูนย์ ต่อเนื่อง 28 วัน!
"นพ.ทวีศิลป์" โฆษก ศบค. เผยคนไทยกลับจากอินเดีย ติด “โควิด” 3 ราย ดันยอดป่วยสะสม 3,151 คน ผู้ติดเชื้อในประเทศยังเป็นศูนย์ ต่อเนื่อง 28 วัน!
22 มิ.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 22 มิ.ย.63 เมื่อเวลา 11.30 น. ที่ทำเนียบรัฐบาล
โดยระบุว่า พบผู้ติดเชื้อโควิด-19 รายใหม่ 3 ราย ทำให้จำนวนผู้ป่วยยืนยันสะสม เพิ่มเป็น 3,151 ราย รักษาหายเพิ่ม 4 ราย รวมรักษาหายแล้ว 3,022 ราย ยังรักษาอยู่ 71 ราย ไม่มีผู้เสียชีวิต ยอดผู้เสียชีวิตรวม ยังคงอยู่ที่ 58 ราย
สำหรับผู้ป่วยใหม่ ทั้ง 3 ราย เป็นหญิงไทย อายุ 11 ปี 1 ราย 21 ปี 1 ราย และ 34 ปี 1 ราย เดินทางกลับมาจากประเทศอินเดีย ถึงไทยวันที่ 15 มิ.ย. มีความเชื่อมโยงกับผู้ป่วยรายก่อนหน้า ที่เดินทางมากับเที่ยวบินเดียวกันเมื่อวันที่ 18 มิ.ย. โดยผู้ป่วย 3 รายนี้ เข้าพัก State Quarantine ที่ จ.ชลบุรี และตรวจหาเชื้อในวันที่ 20 มิ.ย. ผลตรวจพบเชื้อ โดยทุกรายไม่มีอาการ